ACE ลุย COD โรงไฟฟ้าชีวมวล VSPP คลองขลุง กำลังผลิต 9.9 MW
ACE ลุย COD โรงไฟฟ้าชีวมวล VSPP คลองขลุง จ.กำแพงเพชร กำลังผลิต 9.9 MW มีสัญญาซื้อขายไฟฟ้า (PPA) แบบ Feed-in Tariff (FiT) 8.00 MW กับการไฟฟ้าส่วนภูมิภาค สัญญาอายุ 20 ปี นับจากวันเปิดดำเนินการเชิงพาณิชย์

29 พ.ย. 2564

บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า วันที่ 26 พฤศจิกายน 2564 โรงไฟฟ้าชีวมวล VSPP คลองขลุง ตั้งอยู่ที่อำเภอคลองขลุง จังหวัดกำแพงเพชร กำลังผลิตติดตั้ง 9.90 เมกะวัตต์ มีสัญญาซื้อขายไฟฟ้า (PPA) แบบ Feed-in Tariff (FiT) 8.00 เมกะวัตต์ กับการไฟฟ้าส่วนภูมิภาค (กฟภ.) สัญญามีอายุ 20 ปี นับจากวันเปิดดำเนินการเชิงพาณิชย์ (COD) ของบริษัท แอ๊ดวานซ์ คลีน เพาเวอร์ จำกัด (ACP) ซึ่งเป็นบริษัทย่อยที่บริษัทถือหุ้นโดยอ้อมสัดส่วนร้อยละ 100 ได้เปิดดำเนินการเชิงพาณิชย์ (COD) เป็นที่เรียบร้อยแล้ว
ทั้งนี้เมื่อนับรวมโรงไฟฟ้าชีวมวล VSPP คลองขลุงดังกล่าวแล้ว ปัจจุบันกลุ่มบริษัทฯ มีโครงการโรงไฟฟ้ารวม 56 โครงการ กำลังการผลิตติดตั้งรวม 528.37 เมกะวัตต์ ประกอบด้วย โครงการโรงไฟฟ้าที่เปิดดำเนินการเชิงพาณิชย์ (COD) แล้ว 22 โครงการ กำลังการผลิตติดตั้งรวม 257.57 เมกะวัตต์ และโครงการโรงไฟฟ้าที่อยู่ระหว่างการพัฒนา 34 โครงการ กำลังการผลิตติดตั้งรวม 270.80 เมกะวัตต์